《分得无题》
宋代·陈起

露杯云馆昔相留，解佩人归暗绿洲。
八斗才高空赋洛，九层台迥易悲秋。
定知玉凤人吹怨，还念金龟婿远游。
屏曲鸳鸯三十六，夜凉谁与结绸缪。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。